SPCK Assemblies (Cymraeg) - Yr unigryw fi\nYr unigryw fi\nArchwilio’r safbwynt Cristnogol bod Duw’n ystyried pob un ohonom yn unigryw ac yn arbennig.\nYmgyfarwyddwch â stori Porthi’r Pum Mil (Luc 9.10–17).\nDewiswch fersiwn o’r stori uchod a fyddai’n un dda i’w darllen yn uchel, a’i hadrodd mewn ffordd ryngweithiol (gwelwch Cam 5), gan gynnwys symudiadau.\nYmgyfarwyddwch â geiriau cân John Hardwick, ‘Nobody’s a nobody’, ac ewch dros y symudiadau.\nCyflwynwch y gwasanaeth trwy egluro eich bod yn mynd i feddwl am yr hyn sy’n ein gwneud ni’n unigryw, a pham y gallai bod yn unigryw fod yn rhywbeth pwysig.\nGofynnwch i’r plant droi at yr un sy’n eistedd agosaf ato, ac yna mewn parau, gofynnwch iddyn nhw sôn yn dawel wrth y naill a’r llall am rywbeth y maen nhw wedi ei wneud yn ddiweddar y maen nhw’n falch ohono. Gofynnwch i rai o’r plant rannu eu hatebion gyda’r gynulleidfa gyfan wedyn.\nNawr, gofynnwch iddyn nhw ddweud ambell beth arall amdanyn nhw eu hunain wedyn wrth y naill a’r llall - rhywbeth sy’n gwbl unigryw iddyn nhw. Ac yna, gwrandewch ar rai o’r atebion hyn hefyd gyda’ch gilydd fel cynulleidfa.\nDewch i’r casgliad fod pob un ohonom yn unigryw, ac fe fyddai Cristnogion yn dweud bod gan Dduw gynllun ar ein cyfer ni i gyd. Ewch ymlaen trwy ddweud fod eich cynulleidfa’n mynd i gael clywed stori o’r Beibl yn awr, am rywbeth unigryw a wnaeth un bachgen bach un tro.\nAdroddwch stori bwydo’r pum mil o bobl, gan wneud hynny mewn ffordd ryngweithiol sy’n gofyn i’r plant ymuno i wneud rhai o’r symudiadau (fel yr enghreifftiau sydd wedi eu crybwyll yn yr adran ‘Paratoad a deunyddiau’ uchod).\nDangoswch nad oedd y bachgen bach, pan aeth o’i gartref yn y bore hwnnw, wedi meddwl y byddai ei becyn bwyd ef yn cael ei ddefnyddio i fwydo pum mil o bobl, ond bod Iesu wedi gwneud i hynny ddigwydd! Yn yr un modd, fyddwn ni byth yn gwybod beth sydd o’n blaen ninnau yn ystod unrhyw ddiwrnod, ac efallai bod rhai pethau mai dim ond y ni fydd yn gallu eu gwneud.\nGofynnwch i’r plant eistedd yn dawel a meddwl am y ddau beth canlynol:\n- cofiwch ei bod hi’n dda bod yn chi - rydych chi’n gyfan gwbl unigryw, ac mae rhai pethau dim ond y chi all eu gwneud\n- allwch chi gadw eich llygaid a’ch clustiau ar agor yn ystod yr wythnos sydd i ddod, er mwyn gweld a oes rhywbeth defnyddiol y gallwch chi ei wneud a fydd o help i rywun arall, a hwnnw’n rhywbeth hefyd mai dim ond chi fydd yn gallu ei wneud?\nDiolch i ti fy mod i’n unigryw.\nHelpa fi i fod yn hapus ynghylch pwy ydw i.\nHelpa fi i ddefnyddio fy noniau unigryw i helpu eraill.


Newyddion: Chwarae Teg. Dathlu Diwrnod Ewrop 2015.\nJill Evans ASE yn Senedd Ewrop. 'Rwy’n awyddus i ddatgloi potensial Cymru fel cenedl fodern, lwyddiannus, ffyniannus, ddwyieithog a chyfartal yn yr UE, a byddaf yn gweithio gyda phob sector i sicrhau y gallaf wneud popeth posibl i gyfrannu’n llawn at greu Cymru well mewn Ewrop gwell.'\nErthygl newyddion gan Jill Evans ASE.\nMae Diwrnod Ewrop ar 9 Mai yn gyfle i ni ddathlu ein gwerthoedd, ein gweledigaeth a’n hamrywiaeth. Fel ASE, mae wedi bod yn bleser gweithio gyda Chwarae Teg a hyrwyddo eu gwaith anhygoel ac arloesol ym maes cydraddoldeb rhywiol yng Nghymru.\nRwy’n credu bod Chwarae Teg yn ymgorffori gwerthoedd gwirioneddol Ewrop – cydweithio o blaid cydraddoldeb a chynnydd.\nRwyf wrth fy modd bod prosiect nesaf Chwarae Teg, Cenedl Hyblyg 2, wedi derbyn cyllid gan yr Undeb Ewropeaidd a Llywodraeth Cymru.\nMae’r Undeb Ewropeaidd yn cynnig manteision i Gymru drwy gyfleoedd busnes, swyddi, gwaith ymchwil, arloesi a llawer mwy. Mae Cymru yn llawer gwell ei byd o fewn yr UE na’r tu allan iddo.\nCyhoeddais adroddiad yn 2011 a ddangosodd ein bod yn derbyn tua £40 fesul pen o’r boblogaeth yn fwy o’r UE na’r hyn rydym yn ei dalu i mewn. Dyna’r swm ar gyfer y genedl gyfan, ond mae’n llawer mwy na hynny mewn rhai ardaloedd.\nMae’r ffigur cyffredinol yn debygol o fod yn uwch na hynny heddiw, ac rwyf wedi gofyn i Lywodraeth Cymru gwblhau astudiaeth o’r holl fanteision i Gymru sy’n deillio o fod yn aelod o’r UE.\nMae’r wybodaeth hon yn hanfodol os ydym am gael trafodaeth onest ac ystyrlon ar ddyfodol Cymru.\nMae miloedd o fyfyrwyr o Gymru wedi elwa ar raglen Erasmus a’r cyfle i astudio dramor, teithio, a dysgu ieithoedd newydd.\nGyfrannu’n llawn at greu Cymru well mewn Ewrop gwell. Diwrnod Ewrop 2015.\nPe bai statws iaith swyddogol yn cael ei ddyfarnu i’r Gymraeg yn yr EU, byddai llawer mwy o gyfleoedd gwaith ar gael i bobl ifanc ddwyieithog, gan y byddai’r Gymraeg yn cael ei hystyried yn iaith ychwanegol – sydd ei hangen i weithio yn y sefydliadau Ewropeaidd.\nMae ein prifysgolion wedi cael cymorth amhrisiadwy ar gyfer gwaith ymchwil ac arloesi, ac maent wedi gallu datblygu mewn partneriaeth â Banc Buddsoddi Ewrop.\nMae ein ffermwyr a’n cynhyrchwyr bwyd wedi elwa ar ennill ‘Dangosyddion Daearyddol’ sy’n dynodi cynnyrch o ansawdd uchel ac sydd wedi’u galluogi i werthu eu cynnyrch yn ehangach.\nMae deddfwriaeth Ewropeaidd yn ymwneud â’r amgylchedd, safonau bwyd, gwastraff ac ailgylchu, caffael cyhoeddus, ansawdd dŵr a thrafnidiaeth wedi gwneud Cymru’n wlad well i fyw a gweithio.\nMae dros 190,000 o swyddi yng Nghymru yn dibynnu ar yr UE, a’r UE yw ein partner masnachu mwyaf.\nRwy’n awyddus i ddatgloi potensial Cymru fel cenedl fodern, lwyddiannus, ffyniannus, ddwyieithog a chyfartal yn yr UE, a byddaf yn gweithio gyda phob sector i sicrhau y gallaf wneud popeth posibl i gyfrannu’n llawn at greu Cymru well mewn Ewrop gwell.\nJill Evans ASE.\nNewyddion ac Erthyglau Perthnasol:\nNewyddion: Ers yr wythnos diwethaf, 240 o bobl wedi cofrestru eu diddordeb yn ein prosiect newydd – Cenedl Hyblyg 2: Cofrestrwch Eich Diddordeb!\nNewyddion: Darllenwch am y Lansiad Cenedl Hyblyg 2. Stori ffoto.\nNext post Ewrop yn Chwarae Teg\nPrevious post Cryfderau a gwendidau\nO Dan Sylw: Caffael Cyhoeddus


Diweddarwyd y dudalen ar: 11/06/2021\nYn y DU, pryfed peillio planhigion yw’r pryfed sy’n mynd â phaill o un planhigyn i’r llall, gan ei gwneud yn bosibl i ffrwythloni ddigwydd a hynny’n arwain at dwf planhigion newydd. Maent yn hanfodol ar gyfer twf parhaus planhigion yn y gwyllt.\nMae pryfed peillio’n hanfodol ar gyfer cynnal ein hecosystemau, trwy beillio’r planhigion gwyllt sy’n sail i’r rhan fwyaf o gynefinoedd a hefyd trwy eu rôl allweddol bwysig o ran cynhyrchu llawer o gnydau, gan gyfrannu at economi’r DU. Mae pryfed peillio o werth cynhenid yn eu rhinwedd eu hunain fel rhan o’n treftadaeth naturiol, ac mae rhai rhywogaethau, megis gwenyn a gloÿnnod byw, yn cael eu gwerthfawrogi’n eang gan y cyhoedd.\nWrth chwilota bydd gwenyn mêl yn casglu paill a neithdar o 2000 o flodau'r dydd!\nYn Sir Gaerfyrddin cynhyrchwyd 45 tunnell o fêl gan wenyn mêl yn 2017!\nFodd bynnag, mae’r pryfed pwysig hyn dan fygythiad o ganlyniad i bwysau lluosog gan gynnwys colli cynefinoedd, ffermio dwys, plaladdwyr a chlefydau.\nMae’r Cyngor eisoes wedi ystyried pryfed peillio mewn rhai meysydd y mae’n gweithio ynddynt ac wedi ceisio cymryd camau gweithredu cadarnhaol.\nMae'r Adran Priffyrdd yn rheoli cyfres o ymylon ffyrdd fel ymylon 'i'w torri'n hwyr', gan adael i flodau fwrw hadau cyn cael eu torri.\nMae'r gwaith a wnaed gyda'r Ymddiriedolaeth Gwarchod Cacwn a phreswylwyr lleol ym Mharc Dŵr y Sandy yn Llanelli wedi gwella'r llecynnau gwyrdd lleol ar gyfer pryfed peillio.\nMae cymysgiadau o hadau paill wedi cael eu cyflwyno mewn ardaloedd o laswelltir o amgylch safleoedd tai, ac mae'r rhain wedi bod yn boblogaidd iawn gyda thrigolion lleol\nMae rheolwyr y Gwarchodfeydd Natur Lleol yn ceisio rheoli ardaloedd ar gyfer pryfed peillio. Rheoli cynefin tir llwyd sy'n gyforiog o rywogaethau ym Morfa Brewig sy'n cynnal ystod eang o bryfed peillio gan gynnwys y gardwenynen lwydfrown brin.\nPwysigrwydd pryfed peillio\nMae ein pryfed peillio brodorol yn cynnwys gwenyn meirch a gwenyn eraill, gloÿnnod byw a gwyfynod, pryfed hofran, chwilod a chacwn. Credir bod dros 1500 o rywogaethau pryfed yn y DU yn peillio ein planhigion gwyllt brodorol a’n cnydau bwyd. Heb bryfed peillio byddem yn ei chael yn anodd tyfu llawer o gnydau llysiau a ffrwythau masnachol gan gynnwys afalau, gellyg, mefus, ffa a phys, rêp had olew).\nY Wenynen Fêl Ewropeaidd yw’r prif bryf peillio sydd ar gael ar gyfer cnydau caeau ac awyr agored. Yn Sir Gaerfyrddin mae oddeutu 674 o wenynfeydd sy’n cynnwys tua 3774 o gychod gwynyn. Yn seiliedig ar gyfradd cynhyrchu mêl cyfartalog y cwch yn 2017 o 12kg/cwch byddai hyn yn cyfateb i gynhyrchu tua 45.3 o dunelli o fêl (gwybodaeth gan yr Arolygydd Gwenyn rhanbarthol). Yn 2011 cynhyrchwyd 427 o dunelli o fêl yng Nghymru – sy’n werth tua £2 filiwn. (Gwefan Llywodraeth Cymru ac adroddiad Arolygydd Gwenyn Cymru 2017).\nMae pryfed peillio hefyd yn ein helpu yn yr ardd a’r rhandir, gan helpu i roi inni’r llysiau a blodau gardd yr ydym yn eu mwynhau. Mae gerddi bellach yn cynnwys mwy o flodau na’r rhan fwyaf o dir amaethyddol ac, yn Sir Gaerfyrddin, mae gennym lawer o erddi. I lawer o bryfed peillio gall gerddi fod o gymorth mawr i boblogaethau lleol.\nMae peillio gan bryfed, trwy helpu planhigion i atgynhyrchu hefyd yn cefnogi rhwydwaith mwy cymhleth o fywyd anifeiliaid a phlanhigion. Felly mae peillio’n broses bwysig i gynnal ecosystemau iach a bioamrywiol.\nPryfed peillio dan fygythiad\nMae hanner y 24 rhywogaeth gwenyn meirch sydd ar ôl yn y DU yn dirywio – mae tair rhywogaeth arall eisoes wedi diflannu.\nMae ymchwil yn dynodi bod dirywiad o 23% wedi bod mewn gwenyn mêl yng Nghymru rhwng 1985 a 2005.\nRoedd yr Adroddiad Sefyllfa Byd Natur Cymru yn 2016 yn dangos bod 60% o rywogaethau gloÿnnod byw wedi dirywio dros y tymor hir (~1970–2013).\n(Ymddiriedolaeth Gwarchod Gwenyn; Cynllun Gweithredu Cymru ar gyfer Pryfed Peillio; Adroddiad Sefyllfa Byd Natur Cymru, 2016). Mae llawer o resymau posibl dros y newidiadau hyn yr arsylwyd arnynt. Nid yw’n ymddangos bod un ffactor unigol yn gyfrifol am y newidiadau, ond bod llawer o ffactorau’n cyfuno i greu effaith fwy ar y cyfan. Fodd bynnag, mae rhai effeithiau sy’n fwy amlwg na’i gilydd.\nColli cynefinoedd, eu diraddiad a’u darniad – achos mwyaf arwyddocaol y dirywiad yw colli cynefinoedd sy’n darparu bwyd, cysgod a safleoedd nythu ar gyfer pryfed peillio. Gellir priodoli’r colledion i ffermio mwy dwys, rheolaeth amhriodol ar gynefinoedd posibl, a datblygu trefol/diwydiannol. Roedd astudiaeth a gyhoeddwyd yn Nature yn 2016 yn dangos bod colli blodau gwyllt ym Mhrydain yn cyd-daro â’r dirywiad mewn pryfed peillio.\nPlaladdwyr – ceir tystiolaeth gynyddol bod defnyddio plaladdwyr yn cael effeithiau niweidiol ar bryfed peillio gan gynnwys gwenyn mêl, gwenyn gwyllt a gloÿnnod byw.\nNewid yn yr Hinsawdd – gall newidiadau hirdymor amddifadu pryfed peillio o gyflenwadau bwyd ar adegau pan fo’u hangen arnynt, eu gwneud yn fwy agored i barasitiaid a chlefydau, neu newid cynefinoedd fel nad ydynt yn addas mwyach. Yn y ffordd hon mae’r newid yn yr hinsawdd yn fygythiad i gydnerthedd ecosystemau.\nBeth mae ar bryfed peillio ei angen?\nBwyd ar ffurf paill a neithdar y chwilotwyd amdanynt mewn amrywiaeth o rywogaethau planhigion blodeuo, sydd ar gael rhwng dechrau’r gwanwyn a diwedd yr hydref o nifer o gynefinoedd, e.e. dolydd, perthi, ymylon ffyrdd, ymylon coetiroedd, perllannau a gerddi. Gall llawer o blanhigion a choed ddarparu’r adnoddau bwyd hyn, gan gynnwys llawer o ‘chwyn’ fel y’u gelwir megis dant y llew a llygad y dydd. Yn ogystal â blodau, mae ar lawer o bryfed peillio angen adnoddau bwyd eraill i gefnogi’r gwahanol gyfnodau yn eu bywydau – er enghraifft mae ar lindys gloÿnnod byw a gwyfynod angen planhigion arbennig i fyw arnynt.\nStrwythur llystyfiant amrywiol, e.e. perthi, prysgwydd a gwair hir i gael cysgod, lle i nythu a threulio’r gaeaf ynddo. Gall llystyfiant trwchus megis glaswelltir tuswog, prysgwydd, coed aeddfed, a phentyrrau o bren a cherrig ddarparu cynefin hanfodol ar gyfer pryfed peillio sy’n gaeafgysgu. Mae llawer o rywogaethau’n gaeafgysgu fel oedolion gan gynnwys mamwenyn meirch, a rhai gloÿnnod byw a phryfed hofran, eraill fel wyau, larfau neu bwpaod. Caiff hen dwyni a llystyfiant trwchus eu defnyddio gan wenyn meirch, gyda llethrau heulog a thir sych yn cael eu defnyddio gan wenyn meirch sy’n nythu ar y llawr megis gwenyn turio.\nEr mwyn gwrthdroi’r dirywiad yma, dylem amcanu at wneud y canlynol:\ncynyddu amrywiaeth adnoddau sy’n gyforiog o flodau, h.y. rheoli ardaloedd ffurfiol ac anffurfiol fel bod ystod o rywogaethau addas sy’n denu pryfed peillio ar gael;\ncynyddu helaethdra adnoddau bwyd, h.y. cynyddu’r arwynebedd tir sydd ar gael i bryfed peillio’i ddefnyddio; ac\nestyn argaeledd adnoddau sy’n gyforiog o flodau trwy gydol cylch oes pryfed peillio; gwneud yn siŵr bod planhigion addas ar gael o’r gwanwyn tan yr hydref.\nY Gymdeithas Arddwriaethol Frenhinol\nYr Ymddiriedolaeth Gwarchod Cacwn\nMae gwyfynod yn bryfed peillio pwysig ar gyfer rhai planhigion.\nGarddio ar Gyfer Gwyfynod\nBu chwilod yn peillio'r blodau cyntaf adeg y deinosoriaid - mwy na 140 miliwn o flynyddoedd yn ôl!\nSiart adnabod pryfed peillio\nBeth am roi cynnig ar dyfu rhai planhigion ar gyfer pryfed yn eich gardd?\nPlanhigion ar gyfer pryfed peillio\nGall rheoli ardaloedd ar gyfer bywyd gwyllt ddarparu cyfleoedd i unigolion neu gymunedau gymryd rhan, sydd o fudd i fywyd gwyllt a phobl. Dyma rai syniadau.\nMentrwch adael i'ch porfa dyfu (381KB, pdf)\nGarddio er Budd Bywyd Gwyllt Sir Gaerfyrddin (462KB, pdf)\nA allech wella eich llecynnau gwyrdd - ar gyfer pobl a bywyd gwyllt? (1MB, pdf)


Tîm rygbi'r undeb cenedlaethol Portiwgal - Wicipedia\nTîm rygbi'r undeb cenedlaethol Portiwgal\ntîm rygbi cenedlaethol Portiwgal\n(Ailgyfeiriad oddi wrth Portiwgal tîm rygbi cenedlaethol)\nMae tîm rygbi'r undeb cenedlaethol Portiwgal yn cynrychioli Portiwgal ar y lefel ryngwladol ym myd chwaraeon rygbi undeb. Fe'i dosbarthir gan World Rugby (yr hen IRB) yn y trydydd dosbarth cryfder (trydydd lefel). Naw mlynedd ar ôl sefydlu Federação Portuguesa de Rugby ym 1935, cynhaliwyd y gêm ryngwladol gyntaf. Yn rhyfeddol, enillodd y Portiwgaliaid Bencampwriaeth Ewrop 2002-2004 (a gynhaliwyd ar y pryd pob yn ail flwyddyn) a chymhwyso yn 2007 am y tro cyntaf ar gyfer Cwpan Rygbi'r Byd. Llysenw'r tîm yw Os Lobos ("y bleiddiaid").\n2.1 Cwpan Cenhedloedd Ewrop\nPortiwgal (mewn coch) yn erbyn yr Eidal\nCyflwynwyd rygbi ar ddechrau’r 20g gan fasnachwyr o Ffrainc a Lloegr ym Mhortiwgal, a sefydlodd dimau amrywiol yno ond ni allai'r gamp gydio fel gêm dorfol. Y rhesymau oedd y problemau economaidd a chymdeithasol ar ôl sefydlu'r Weriniaeth, y Rhyfel Byd Cyntaf a goruchafiaeth pêl-droed a oedd eisoes wedi ei sefydlu fel gêm boblogaidd. Sefydlwyd Federação Portuguesa de Rugby Undeb Rygbi Portiwgal ym 1926 a naw mlynedd yn ddiweddarach cynhaliwyd y gêm ryngwladol gyntaf yn erbyn Sbaen, gan golli i'r Sbaenwyr, 6:5.\nHyd at 1965, dim ond tair gêm ryngwladol a chwaraeodd y Portiwgaliaid, pob un yn gorffen gyda threchu yn erbyn Sbaen. Nid tan ganol y 1960au, bu cyfarfyddiadau rhyngwladol rheolaidd, 1967, roedd y Bleiddiaid yn gallu dathlu eu buddugoliaeth gyntaf yn erbyn Sbaen. Ar ôl cyfres o ganlyniadau cymedrol, cyflawnodd y Portiwgaliaid bum buddugoliaeth yn olynol rhwng 1979 a 1981. Ym 1984 a 1985, llwyddon nhw i aros heb eu niweidio saith gwaith yn olynol.\nWrth gymhwyso ar gyfer Cwpan Rygbi'r Byd ym 1991 a 1995 methodd y Portiwgaleg eisoes yn y rowndiau rhagarweiniol. Yn 1999, fe ddaethon nhw'n agos, ond ymddeol yn erbyn Uruguay yn y frwydr am un o'r ddau le cychwynnol olaf gyda chyfanswm sgôr o 33:79. Yn 2003, fe wnaethant hefyd golli'r cymhwyster yn y drydedd rownd, oherwydd y gymhareb pwyntiau is o gymharu â Sbaen. Ym Mhencampwriaeth Rygbi Ewrop 2003/4 collodd Portiwgal un yn unig o ddeg gêm yn Adran 1 ac roedd yn syndod yn bencampwyr Ewropeaidd o flaen y ffefrynnau mawr Rwmania.\nYm Mhencampwriaethau Ewrop 2004-06 roedd yn ddigon am y trydydd safle y tu ôl i Rwmania a Georgia. Roedd y twrnamaint hwn hefyd yn cyfrif fel rownd 4 o gymhwyso ar gyfer Cwpan Rygbi'r Byd 2007. Roeddynt yn Grŵp C gyda Seland Newydd, yr Eidal, Rwmania, a'r Alban.\nGorffennodd Portiwgal rownd 5 fel ail yn y grŵp a cholli i Georgia. Yn yr ail gymal, trechodd y Portiwgaleg yn erbyn Moroco. Gyda llwyddiant agos iawn yn y Morglawdd olaf yn erbyn Uruguay (cyfanswm sgôr 24:23), gwnaethant yr ymddangosiad cyntaf yn rowndiau terfynol Cwpan y Byd.\nMethwyd o drwch blewyn â Chwpan y Byd 2011 wrth iddynt orffen yn bedwerydd yng Nghwpan y Cenhedloedd Ewrop 2008-2010 yn Adran 1A, gan golli'r trydydd safle o ddim ond dau bwynt. Chwaraeodd trydydd Rwmania yn y grŵp Rwmania mewn gêm ail gyfle ar gyfer Ewrop 3. Yng Nghwpan y Cenhedloedd Ewropeaidd 2012-2014, chwaraeodd Portiwgal eto yn Adran 1A, gan orffen yn y 5ed safle, a thrwy hynny golli allan ar gymhwyso ar gyfer Cwpan Rygbi'r Byd 2015 na chwaith Cwpan Rygbi'r Byd 2019.\nSafleoedd blaenorol Portugal\nCwpan Cenhedloedd EwropGolygu\nPencampwyr yr ENC\nBu sawl ad-drefniad a newid enw o fewn strwythur cystadlaethau rhyngwladol Ewrop o fewn yr hyn a drefnwyd gan FIRA (bellach, Rugby Europe. Dydy'r un enwau, hyd y tymor na nifer y timau'n cystadlu, wedi bod yn gyson, er, ers 2000 ac yna 2016 cafwyd strwythur adrannau gydag esgyn a disgyn rhwng adrannau, yn dod i'w lle. Mae safle uchel yn y "Championship" (Adran 1A) yn golygu gallu cystadlu yng Nghwpan Rygbi'r Byd.\nAdran 1 Cwpan Cenhedloedd Ewrop 2000 5 2 0 3 74 100 –26 9 5ed\n2001 5 1 0 4 77 165 –88 7 5ed\n2001–02 10 3 0 7 170 295 –125 16 5ed\n2003–04 10 9 0 1 245 180 +65 28 1af\n2004–06 10 6 1 3 193 173 +20 23 3ydd\n2006–08 10 3 0 7 174 196 –22 16 5ed\n2008–09 5 3 1 1 124 84 +40 12 3ydd\n2010 5 2 0 3 131 65 +66 9 4ydd\n2011 5 3 0 2 113 98 +15 14 3ydd\n2012 5 1 0 4 102 132 –30 7 5ed\n2013 5 1 1 3 75 96 –21 7 4ydd\n2014 5 1 0 4 70 126 –56 5 5ed\n2015 5 1 0 4 52 100 –48 5 5ed\n2016 5 0 0 5 72 210 –138 1 6ed*\nAdran 1B ("Tlws") Pencampwriaethau Ewrop 2017 5 0 0 5 - - – - 1af\n2018 5 0 0 5 - - – - 1af\n2019 5 0 0 5 - - – - 1af**\nWrth orffen yn 6ed, yn adran 1A (Pencampwyriaeth - Championship) 2015–16 cwympodd Portiwgal lawr i Adran 1B (Tlws - Trophy) y tymor canlynol.\nYn sgil ennill adran y Tlws (1B) bu i Bortiwgal esgyn nôl fynyd i'r Bencampwriaeth ar gyfer tymor 2019-20.\nGwefan swyddogol Undeb Rygbi Portiwgal\nWedi dod o "https://cy.wikipedia.org/w/index.php?title=Tîm_rygbi%27r_undeb_cenedlaethol_Portiwgal&oldid=10922380"\nLast edited on 14 Mai 2021, at 15:29\nNewidiwyd y dudalen hon ddiwethaf ar 14 Mai 2021, am 15:29.


Buddugoliaeth i’r Dreigiau yn Rwsia – Golwg360\n22 Tachwedd 2019 am 20:21 Diweddarwyd 23 Tachwedd 2019 am 11:28\nEnisei-STM 22–49 Dreigiau\nCafodd y Dreigiau fuddugoliaeth bwynt bonws yng Nghwpan Her Ewrop brynhawn Gwener yn dilyn taith hir i wynebu Enisei-STM yn ninas Krasnoyark yn Rwsia.\nEr ei bod hi’n gyfartal ar yr egwyl, fe gynhesodd y Cymry yn yr ail hanner i ennill yn gyfforddus yn Siberia.\nDechreuodd y Dreigiau ar dân gyda chais unigol gwych Jordan Williams yn y deg munud cyntaf, y cefnwr yn rhedeg yr holl ffordd o’i ddau ar hugain ei hun.\nYmatebodd y tîm cartref yn dda serch hynny ac roeddynt ar y blaen wrth i hanner amser agosáu diolch i geisiau Bjorn Basson a Jeremy Jordaan.\nCyfartal a oedd hi wrth droi wedi i Arwel Robson drosi ei gais ei hun ym munud olaf yr hanner, 14 pwynt yr un ar yr egwyl.\nEr gwaethaf yr hanner cyntaf cyfartal, dim ond un tîm a oedd ynddi yn yr ail ddeugain. Roedd y pwynt bonws yn ddiogel o fewn y deg munud cyntaf diolch sgôr yr un gan Ben Fry a Will Talbot-Davies.\nYchwanegodd Ellis Shipp y pumed cais cyn yr awr cyn i Dafydd Howells a Tyler Morgan gwblhau’r sgorio yn y chwarter olaf.\nLlwyddodd Robson gyda saith trosiad allan o saith gan orffen y gêm gyda phedwar pwynt ar bymtheg, 22-49 y sgôr terfynol.\nMae’r canlyniad, eu hail buddugoliaeth bwynt bonws yn olynol yn gadael y Dreigiau ar frig grŵp 1 y Cwpan Her.\nCeisiau: Bjorn Basson 14’, Jeremy Jordaan 25’, Davit Meskhi 71’\nTrosiadau: Ramil Gaisin 15’, 26’\nCic Gosb: Ramil Gaisin 47’\nCerdyn Melyn: Stanislav Selskii 40’\nCeisiau: Jordan Williams 9’, Arwel Robson 40’, Ben Fry 45’, Will Talbot-Davies 48’, Ellis Shipp 58’, Dafydd Howells 62’, Tyler Morgan 76’\nTrosiadau: Arwel Robson 10’, 40’, 46’, 49’, 59’, 63’, 77’\nCerdyn Melyn: Huw Taylor 64’\nZebre yn trechu’r Dreigiau\nCaerlŷr yn curo’r Gleision\nCaeredin yn curo’r Dreigiau


Hysbysiad Preifatrwydd | eisteddfodycymoedd\nLearners / Dysgwyr\nHYDREF 18ed 2019\nHYSBYSIAD PREIFATRWYDD – EISTEDDFOD Y CYMOEDD\nMae’r hysbysiad preifatrwydd hwn yn esbonio ym mha fodd y bydd Eisteddfod y Cymoedd yn ymdrin (prosesu) â’ch gwybodaeth bersonol. Mae gofynion yr hysbysiad preifatrwydd i’w gweld yn y Rheoliadau Diogelu Data Cyffredinol a’r Ddeddf Diogelu Data 2018.\nCasglu a defnyddio eich gwybodaeth [Erthygl 13(1)(c), (d); Erth. 13(2)(e)]\nPan fyddwch yn ymaelodi â phwyllgor Eisteddfod y Cymoedd, neu yn cofrestru i gystadlu yn Eisteddfod y Cymoedd, byddwn yn casglu’r wybodaeth ganlynol sydd ei angen i brosesu eich cais i fod yn aelod:\neich cyfeiriad, rhif ffôn, cyfeiriad e-bost;\nOs na fyddwch yn rhoi’r wybodaeth hon, ni fyddwn yn gallu prosesu eich cais i ymaelodu.\nByddwn hefyd yn defnyddio’ch gwybodaeth wrth weinyddu eich aelodaeth barhaus o Eisteddfod y Cymoedd, gan gynnwys rhoi gwybodaeth am weithgareddau Eisteddfod y Cymoedd yn ystod y flwyddyn, ac yn y ffyrdd canlynol:\ngweinyddu’r rhan o wefan Eisteddfod y Cymoedd sy’n ymwneud ag aelodau;\nrhestrau mynychu digwyddiadau a rhannu e-byst ynglŷn â nhw;\nunrhyw gyhoeddiadau gan Eisteddfod y Cymoedd yr ydych yn cyfrannu atynt, neu eich presenoldeb yn un o ddigwyddiadau Eisteddfod y Cymoedd gan gynnwys rhai a drefnir gan drydydd parti e.e. enwau neu ffotograffau mewn rhaglen a gyhoeddir, neu ar gyfer gofynion diogelwch lleoliad y perfformiad\nunrhyw gamau a wneir ar eich rhan, ar eich cais\nWeithiau bydd angen gofyn am ragor o wybodaeth gennych (e.e. gofynion dietegol/mynediad) ar gyfer digwyddiadau a drefnir.\nByddwn hefyd yn defnyddio eich gwybodaeth nid yn unig i roi gwybod i chi am ddigwyddiadau Eisteddfod y Cymoedd, ond hefyd ddigwyddiadau a gydlynnir gan sefydliadau cerddorol neu ddiwylliannol eraill o ddiddordeb. Fodd bynnag, ni fyddwn yn rhoi eich gwybodaeth i drydydd parti ag eithrio am y rhesymau a amlinellir yn yr hysbysiad hwn, neu gyda’ch cytundeb chi. Byddwn bob amser yn rhoi gwybod i chi o flaen llaw os fyddwn ni’n gwneud fideos neu’n tynnu ffotograffau mewn digwyddiad, neu os fydd trefnwyr digwyddiadau yn eich recordio neu’n eich ffilmio ar gyfer dibenion darlledu.\nMae’r defnydd o’ch gwybodaeth yn angenrheidiol ar gyfer y dibenion canlynol:\nbudd cyfreithiol wrth weinyddu aelodaeth Eisteddfod y Cymoedd, nad ydyw’n mynd y tu hwnt i fuddiannau na hawliau a rhyddid yr unigolyn;\ncynnig y gwasanaethau a gynigir gan Eisteddfod y Cymoedd\nRhannu eich gwybodaeth [Erth. 13(1)(e)]\nByddwn yn rhoi eich enw a’ch cyfeiriad e-bost i aelodau eraill Eisteddfod y Cymoedd i annog rhannu gwybodaeth, neu i hwyluso cyfathrebu amdani, ac ar gyfer cynnig y gwasanaethau uchod.\nPan fydd Eisteddfod y Cymoedd yn cyflawni gweithred ar eich rhan byddwn yn rhannu’ch gwybodaeth fel sy’n ofynnol i gwblhau’r weithred honno.\nBydd yr wybodaeth am eich aelodaeth hefyd ar gael i aelodau Pwyllgor Eisteddfod y Cymoedd ar gyfer dibenion gweinyddol, cyfreithiol, cyfrifo, cymorth TChG neu brosiectau /digwyddiadau penodol – e.e. y Trysorydd ac ar gyfer dibenion cyfrifo blynyddol.\nCadw eich gwybodaeth [Erth13(2)(a)]\nYn achos aelodau unigol, byddwn yn cadw’r wybodaeth am eich aelodaeth o Eisteddfod y Cymoedd drwy gydol yr aelodaeth honno, ac am gyfnod o dair blynedd ar ôl i’ch aelodaeth ddod i ben, oni bai eich bod yn dweud yn wahanol.Bydd hyn yn caniatáu i ni ail-gychwyn aelodaeth sydd wedi dod i ben yn ddifwriad.\nByddwn yn cadw pob cyhoeddiad a phapurau’n ymwneud â chynnig gwasanaethau Eisteddfod y Cymoedd am gyfnod amhenodol.\nTrosglwyddo eich gwybodaeth dramor [Erth,13(1)(f)]\nBydd Eisteddfod y Cymoedd yn uwchlwytho deunydd yn cynnwys gwybodaeth bersonol (e.e. ffotograffau / fideo o berfformiadau a dolenni i recordiadau sain / CD o berfformiadau) i’n gwefan, a gynhelir yn y DU. Dewis unrhyw un sy’n edrych ar y wefan fydd penderfynu a ydyw am lawrlwytho a throsglwyddo deunydd o’r wefan ai peidio. O ran hynny, ni fydd Eisteddfod y Cymoedd yn trosglwyddo gwybodaeth bersonol y tu allan i awdurdodaeth y DU.\nEich hawliau [Erth. 13(2)(b)]\nMewn achos o brosesu angenrheidiol ar gyfer budd dilys wrth weinyddu aelodaeth Eisteddfod y Cymoedd, mae’r hawliau canlynol ar gael i chi (yn amodol ar eithriadau):\nhawl i weld eich data personol;\nhawl i gywiro data personol sy’n anghywir;\nhawl i ddileu data personol;\nhawl i gyfyngu ar brosesu’r wybodaeth;\nhawl i wrthwynebu prosesu data personol;\nhawl i beidio bod yn destun penderfyniad awtomatig\nMae’r hawliau uchod i gyd ar gael i chi lle mae’r prosesu’n angenrheidiol i gyflawni’r contract rhyngoch chi ag Eisteddfod y Cymoedd, ac eithrio’r hawliau canlynol:\nyr hawl i wrthwynebu prosesu data personol; a’r\nhawl i beidio bod yn destun penderfyniad awtomataidd\nAt bwy i gysylltu os ydych yn anfodlon [Erth.13(1)(a),(b),13(2)(d)]\nEisteddfod y Cymoedd yw’r rheolwr data at ddibenion y Rheoliadau Diogelu Data Cyffredinol a’r Ddeddf Diogelu Data 2018, gan gynnwys prosesu gan unrhyw broseswyr data a benodir.\nOs oes gennych unrhyw gwestiynau ynglŷn â phrosesu data personol gan Eisteddfod y Cymoedd, neu os ydych am ymarfer unrhyw hawliau a nodir uchod, dylech gysylltu â’r Cadeirydd ar y manylion isod:\nCadeirydd: Aled John\nOs ydych yn parhau’n anfodlon, gallwch gwyno wrth Swyddfa’r Comisiynydd Gwybodaeth (Cymru):\nCyfeiriad post: 2il Lawr, Tŷ Churchill, Ffordd Churchill, Caerdydd, CF10 2HH\nGwefan/ffôn/e-bost: www.ico.org.uk/ 029 20678400 /\n[Tynnu cydsyniad yn ôl [Erth. 13(2)(c)] – Dd/B]\n[Prosesu gwybodaeth yn awtomataidd [Art 13(2)(f)] – Dd/B]


Sut y caiff ei ailgylchu? | Recycle for Wales\nY peth gorau y gallwn ni ei wneud gyda’n bwyd yw ei fwynhau... ond mae peth gwastraff fel plisgyn wy, croen banana, esgyrn cig a physgod, a bagiau te yn anorfod.\nAr ôl casglu poteli, eu gwahanu o wastraff arall, a’u rhannu yn ôl lliw, maent yn cyrraedd y cyfleuster prosesu ac yn cael eu malu’n ddarnau mân o’r enw "gwydrach".\nMae’r gwydrach yn cael ei doddi mewn ffwrnes ar dymheredd dros 1,500°C ac ychwanegir cynhwysion allweddol.\nMae’r gwydr hylif yn cael ei rannu’n 'gobs', y gellir eu chwythu neu eu gwasgu yn boteli a jariau newydd ac, oherwydd bod gwydr yn ddeunydd mor wych, gellir ei ailgylchu’n ddiderfyn!\nYm Mhrydain, rydym yn defnyddio oddeutu 57,000 tunnell o gartonau'r flwyddyn - mae hynny’n gyfwerth â phwysau 331 o forfilod gleision!\nFelly cofiwch: peidiwch â thaflu eich eitem drydanol gwastraff... ewch â nhw i’ch canolfan ailgylchu leol neu hyd yn oed yn well, os ydynt yn gweithio, dewch o hyd i gartref newydd iddyn nhw trwy eu rhoddi nhw neu eu gwerthu nhw.


Tsieina arbennig weldio Rotator troi golau gofrestr gwneuthurwyr, cyflenwyr a ffatri-cyfanwerthu cynnyrch-weldio Cyf Youbest\nCartref > Cynhyrchion > Weldwr Hydredol / Circumferential > Cylchdroi Weldio\nGolau Rotator weldio arbennig troi rholio\nCymhwysir arbennig cynnyrch weldio Rotator golau i droi y gofrestr hon yn y llawlyfr weldio a weldio awtomatig ar gyfer tanc metalig. Mae'n angenrheidiol ar gyfer gweithgynhyrchu llestr pwysedd. Mae cymeriad da fel technoleg uwch, ansawdd dibynadwy, hawdd gweithredu ac ati. Tanc hwn...\nCymhwysir y cynnyrch hwn yn y llawlyfr weldio a weldio awtomatig ar gyfer tanc metalig. Mae'n angenrheidiol ar gyfer gweithgynhyrchu llestr pwysedd. Mae cymeriad da fel technoleg uwch, ansawdd dibynadwy, hawdd gweithredu ac ati.\nMae hwn rotator tanc ddau fath gan gynnwys aliniad hunan ac yn gymwysadwy. Gall sy'n addas ar gyfer y tanc diamedr diffrence o fewn yr amrediad a sicrhau'r cyflymder stepless addasu o dan y paramedr weldio coblog, sy'n cynnwys y cymeriad da fel sŵn bach ynghylch trosglwyddo a cylchdro cyson ar gyfer y bwrdd gwaith.\nDefnyddir Rotator weldio yn bennaf ar gyfer weldio sêm o silindr metalig. Mae'n beiriant angenrheidiol i weithgynhyrchu y llestr pwysedd a'r bibell.\nCyfredol: Gwrthdröydd cyfredol\nYn gallu troi: 1000kg\nMax cyflymder: rholiau troi 1500mm/Min\nYrru modur: DC22V 120W\nNod masnach: Datang\nHS Cod: 84688000\nMath: Weldio Rotator\nMewnbwn pŵer: Cam 1 AC110/220V 50 / 60Hz\nYn gallu llwytho: 1000kg\nDiamedr ystod: 20-70mm\nGan droi rholiau\nCyflenwad o stoc\nDylunio yn ôl gofyniad\nHot Tags: arbennig weldio rotator ysgafn troi rholio, Tsieina, gwneuthurwyr, cyflenwyr, ffatri, youbest raddfa eang, rhad, weldio, torri youbest\nCyfres tiwb penaethiaid i tiwb weldio penaethiaid TO...


Chelsie Walters | Chelsie Walters – Llais y Llysgennad\nEnw llawn: Chelsie Walters\nDod yn wreiddiol: Y Tymbl\nYsgol/Coleg ar gyfer lefel A: Ysgol Maes y Gwendraeth\nPam dewis astudio’r pwnc gradd: Mae’r cyfle i wella lles emosiynol a chorfforol claf wrth gael fy herio yn ddeallusol trwy astudio meddygaeth yn fy nghyffroi. Rwyf eisoes wedi cael diddordeb yn y gwyddorau ac rwy’n hoff o gwrdd â phobl newydd, mae’r cwrs Meddygaeth yn cynnig y ddwy agwedd yma a dysgu gydol-oes.\nPam dewis astudio yn y Gymraeg: Rwyf am ddatblygu fy ngallu i siarad Cymraeg ar lefel broffesiynol gan fy mod yn teimlo ei bod yn angenrheidiol i gael meddygon sy’n medru siarad Cymraeg yng Nghymru. Mae siarad gyda chleifion bregus yn eu hiaith gyntaf yn eu galluogi nhw i deimlo’n fwy cyffyrddus ac yn fwy parod i drafod. Mae cael y cyfle i drafod elfennau dwys a chymhleth o’r cwrs yn y Gymraeg hefyd yn fantais i mi.\nBeth yw’r peth gorau am astudio cwrs yn rhannol trwy’r Gymraeg: Rydym yn ddosbarth llai o ranm nifer ac felly mae cyfle i holi cwestiynau’n amlach sydd wrth gwrs yn fantais. Mae gweithio yn grwpiau gyda siaradwyr Cymraeg eraill yn gwneud i mi deimlo’n fwy cyfforddus ac mae defnyddio termau arbenigol yn baratoad ar gyfer defnyddio’r Gymraeg yn y gweithle.\nUnrhyw gyngor i ddarpar fyfyrwyr sy’n poeni am astudio trwy’r Gymraeg…Roeddwn i’n pryderu am ddiffyg adnoddau, ond mae cymaint o gymorth ar gael gan y Coleg Cymraeg, ac mae’r tiwtoriaid yn hynod o gefnogol, felly does dim angen poeni.\nA fyddech chi’n annog eraill i ymgeisio am ysgoloriaeth y Coleg Cymraeg a pham? (os ydych wedi derbyn ysgoloriaeth gan y Coleg yn unig) Byddaf, ewch amdani! Mae’r Coleg yn cynnig gymaint o gyfleoedd a phrofiadau gwahanol i fyfyrwyr gan gynnwys profiad gwaith a Thystysgrif Sgiliau Iaith. Mae parhau gydag addysg ddwy-iaethog yn agor cymaint o ddrysau ar gyfer y dyfodol.\nYmgeisiais i fod yn llysgennad er mwyn helpu hysbysebu’r cyfle i astudio yn y Gymraeg yn y brifysgol. Rwyf am hyrwyddo pwysigrwydd yr iaith ac rwy’n edrych ymlaen yn fawr i gwrdd â disgyblion i drafod fy mhrofiadau yn ysgolion, ffeiriau UCAS a’r Eisteddfod.\nRwy’n mwynhau’r elfen gymdeithasol o fywyd prifysgol yn fawr! Rwy’n aelod o nifer o gymdeithasau gwahanol ac yn mwynhau cwrdd â phobl newydd. Mae’r cwrs yn un heriol, er yn hynod o ddiddorol a chyffrous. Teimlaf yn hollol ymgartrefol yma yng Nghaerdydd, credaf fod aros yng Nghymru a chael defnyddio’r iaith Gymraeg yn rhan fawr o hyn.\nDiddordebau hamdden: ‘Kayako’, dawnsio a bwyta\nHoff bethau: Siocled, siopa a chymdeithasu\nCas bethau: Sŵn polystyrene a codi’n gynnar yn y bore\nHoff raglen / ffilm Gymraeg: Doctoriaid Yfory


China Ffatri peiriant modur modur servo unwaith ac am byth cwbl awtomatig ffatri a gweithgynhyrchwyr | Sanying\nMae'r peiriant cyfan wedi'i ymgynnull gan ffrâm ddeunydd, ffurfio, weldio lug, weldio plygu a rhannau eraill.\nDim ond masgiau wyneb tafladwy y gall y peiriant awtomatig eu cynhyrchu, ond nid N95 a masgiau stereo.\nNid oes gan p'un a yw'r mwgwd yn feddygol ai peidio unrhyw beth i'w wneud â'r peiriant. Cyn belled â bod y mwgwd wedi'i sterileiddio, gellir defnyddio'r mwgwd a gynhyrchir gan yr offer hwn ar gyfer mwgwd llawfeddygol.\nDisgrifiad gweithredu o un peiriant masgio awyren cyflym un llusgo: deunydd crai yn cyfleu → llinell trawst trwyn yn cyfleu → ffurfio plygu mwgwd → weldio patrwm o amgylch y mwgwd (gellir ychwanegu dolen cwsmer yn y safle hwn) → cludwr gwregys clust ar gyfer gweithgynhyrchu darn mwgwd → un weldio amser llinell clust pedwar pwynt → mwgwd cynnyrch gorffenedig → dosbarthu cynhyrchion gorffenedig yn ôl maint.\nMae'r holl broses o beiriant mwgwd yn cael ei reoli gan PLC a'i yrru gan fodur servo. Mae ganddo berfformiad sefydlog a gweithrediad syml!\n1. Mae'r effaith weldio yn dda ac mae'r gyfradd fethu yn isel;\n2. Mae'r cyflymder cynhyrchu yn effeithlon, gyda 80-100 o dabledi y funud, y gellir eu cynhyrchu'n barhaus am 24 awr;\n3. Rheoli rhaglennu PLC, gyriant servo, lefel uchel o awtomeiddio;\n4. Rhyngwyneb peiriant-dyn cyfeillgar, offer annormal a larwm prinder, arweiniad sgrin i ddelio ag annormal yn gyflym.\nEnw'r Cynnyrch: un llusgo un peiriant mwgwd awyren cyflym\nManyleb offer: 3600 (L) x3500 (W) X2000 (H) (mm)\nFoltedd gweithio: AC 220 V 12 A.\nManyleb mwgwd berthnasol: Mwgwd fflat 2/3/4 / 5-haen heb ei wehyddu\nMaint masg: 95x175 mm\nEffeithlonrwydd cynhyrchu: 80 ~ 100 / min / (gweithrediad parhaus am 24h)\nBlaenorol: Swyddogaethau a nodweddion peiriant masg pysgod\nUn Peiriant Masg Llusgo Un, Brethyn Swigen Gwrth Statig, Bag Swigen Pecynnu, Gwneuthurwr Masg, Brethyn Swigen Coch, Peiriant Masg Wyneb,


Y Twll: Taflegrau dros Gymru: pa mor ddiogel yw Trident?\nCyhoeddwyd ar 26 Ionawr 2017 gan Carl Morris\t(rss)\nPa mor ddiogel yw Trident? Pa mor aml mae prawf arfau niwclear gan Brydain? Beth yw’r raddfa o lwyddiant tybed? Does neb yn hollol siŵr faint o brofion sydd wedi digwydd – ond yn ôl y sôn ers 2000 mae PUM prawf o’r system arfau niwclear Trident wedi bod. O leiaf. Yn anffodus roedd un yn … Parhau i ddarllen “Taflegrau dros Gymru: pa mor ddiogel yw Trident?”\nThe post Taflegrau dros Gymru: pa mor ddiogel yw Trident? appeared first on Y Twll.\nY Twll: Taflegrau dros Gymru: pa mor ddiogel yw arbrofion Trident?\nPa mor ddiogel yw arbrofion Trident? Does neb yn hollol siŵr faint o brofion sydd wedi digwydd – ond yn ôl y sôn ers 2000 mae cyfanswm o bum prawf o’r system arfau niwclear Trident wedi bod. Yn anffodus roedd un yn aflwyddiannus ym mis Mehefin 2016 ac mae hynny newydd ddod i’r amlwg yn … Parhau i ddarllen “Taflegrau dros Gymru: pa mor ddiogel yw arbrofion Trident?”\nThe post Taflegrau dros Gymru: pa mor ddiogel yw arbrofion Trident? appeared first on Y Twll.\nY Twll: Iesu Grist mewn ffilm: Scorsese, Pasolini a Python\nCyhoeddwyd ar 24 Rhagfyr 2014 gan Carl Morris\t(rss)\nEfallai taw un o’r cymeriadau mwyaf anodd i’w bortreadu mewn ffilm o safbwynt actor, cyfarwyddwr neu sgriptiwr ydy Iesu Grist. Pwy a wyr achos dw i erioed wedi creu ffilm nodwedd ond dw i wedi gwylio rhai. Dyma dair o’r … Parhau i ddarllen →\nThe post Iesu Grist mewn ffilm: Scorsese, Pasolini a Python appeared first on Y Twll.\nY Twll: Dylunio cloriau llyfrau Cymraeg: y da, y drwg ac yr hyll\nCyhoeddwyd ar 2 Ionawr 2014 gan Carl Morris\t(rss)\nPeidiwch â beirniadu llyfr yn ôl ei glawr, meddai rhai, ac mae’r cyngor yma yn bwysig iawn yn y Gymraeg oherwydd nifer y llyfrau gwych o dan gloriau gwael. Does dim digon o drafodaeth am safon dylunio ar gyfer pethau … Parhau i ddarllen → Parhau i ddarllen →\nBlog Carl Morris: Sut i sicrhau bod arloesi agored yn wneud lles i’r byd\nCyhoeddwyd ar 7 Mehefin 2013 gan Carl Morris\t(rss)\nDw i wedi bod yn meddwl lot am anfanteision arloesi agored a sut mae cwmniau/’actorion’ yn gallu defnyddio cynnyrch arloesi agored i wneud drwg. Er enghraifft mae Plaid Genedlaethol Prydain yn defnyddio cod agored WordPress fel sail gwefan nhw. Hefyd rydym ni newydd clywed am Prism, sef system sydd yn chwilio llwyth o ddata ar […] Parhau i ddarllen →\nEin Caerdydd: Stephen Doughty – llythyr agored am ohebiaeth yn Ne Caerdydd a Phenarth, Cymru\nCyhoeddwyd ar 8 Tachwedd 2012 gan Carl Morris\t(rss)\nDyma copi o’r ebost dw i wedi anfon at Stephen Doughty: Annwyl Stephen Diolch am yr ohebiaeth ynglŷn â’r etholiad yn Ne Caerdydd a Phenarth. Mae rhaid i mi ddweud … Parhau i ddarllen → Parhau i ddarllen →\nBlog Carl Morris: Bil ieithoedd swyddogol: o #westernfail i fethiannau go iawn\nCyhoeddwyd ar 4 Hydref 2012 gan Carl Morris\t(rss)\nCofia #westernfail ym mis Mai? Roedd yr erthygl barn yn cyfeirio at bil ieithoedd swyddogol. Roedd cwynion gan gannoedd o bobl – yn y ddwy iaith. Wel, digwyddodd y bleidlais yn y Cynulliad ddoe. Cyhoeddodd BBC Wales News erthygl Saesneg amdano fe, Language bill puts Welsh and English on equal footing, sydd yn waeth na’r erthygl barn gan Martin Shipton […] Parhau i ddarllen →\nEin Caerdydd: Lib Dems: ddim yn siarad â ni\nCyhoeddwyd ar 5 Rhagfyr 2011 gan Carl Morris\t(rss)\nDyma sampl o ddwy daflen a llythyr o’r blaid Democratiaid Rhyddfrydol sydd wedi cael eu gweld yn yr ardal Grangetown. Bydd etholiadau lleol ar y 3ydd mis Mai 2012. Dw i’n siŵr bydd gyda nhw lot i’w gynnig. Ond mae’n anodd cymryd yr ymgeiswyr Democratiaid Rhyddfrydol o ddifri oherwydd y diffyg Cymraeg ar y stwff […] Parhau i ddarllen →


Cymwysterau Cymru / Mae'n bwysig bod pob Llywodraethwr yn ymateb i'r ymgynghoriad Cymwys ar gyfer y dyfodol\nHafan > Gwybodaeth ddefnyddiol > I'r wasg > Blogiau ac erthyglau > Mae'n bwysig bod pob Llywodraethwr yn ymateb i'r ymgynghoriad Cymwys ar gyfer y dyfodol\nMae'n bwysig bod pob Llywodraethwr yn ymateb i'r ymgynghoriad Cymwys ar gyfer y dyfodol\nWrth ddarllen 'Cymwys ar gyfer y dyfodol' dros wyliau’r Nadolig, (nid diwrnod Nadolig, ddylwn i ychwanegu!), mae'n bwysig ein bod ni i gyd, fel llywodraethwyr, yn gwneud yn siŵr ein bod yn cyfrannu at yr ymgynghoriad pwysig hwn ac at rai'r dyfodol, a fydd yn dod i'r amlwg yn 2020.\nGan Jane Morris, Gwasanaethau Llywodraethwyr Cymru\nGyda'r Cwricwlwm Newydd ar ei ffordd, ac ysgolion yng Nghymru yn wynebu cyfnodau cyffrous a diddorol o'u blaenau, a chyda therfynau amser gweithredu yn prysur agosáu, mae angen inni ystyried sut y bydd cymwysterau yn y dyfodol yn edrych ar gyfer pobl ifanc heddiw ac yfory.\nFel cyn-athrawes a llywodraethwr profiadol, rwyf wedi gweld digon o newid mewn addysg ond ni allaf gofio adeg mor arloesol a thyngedfennol â nawr. Nid oes gennyf ateb hawdd ond, yn fy marn i, mae'n ymwneud â chroesawu cynwysoldeb, adlewyrchu'r sgiliau ehangach, creu casgliad ond nid gormod o gymwysterau, sydd â'r nod o ddatblygu a chefnogi arloesedd a chreadigrwydd, a'r cyfan yn gysylltiedig â phedwar diben allweddol y cwricwlwm newydd .\nBydd dewis a dethol yr hyn sy'n gweithio o'r system bresennol a chael gwared ar y darnau nad ydynt yn berthnasol mwyach yn hanfodol. Mae adlewyrchu'r dimensiwn Cymreig a'n diwylliant cyfoethog, bywiog ac amrywiol yn hollbwysig.  Mae hefyd yn ymwneud â datblygu set sgiliau dysgwyr, fel eu bod yn barod ar gyfer y byd gwaith, sicrhau bod unrhyw gymwysterau sydd gennym yn cael eu cydnabod ledled y DU, ac yn anad dim yn meithrin ein dysgwyr i gael yr ysbrydoliaeth a'r dyhead i gredu ynddynt eu hunain.\nWeithiau, rydym yn colli'r cyfle i gyflwyno ein meddyliau. Daw pethau eraill i’r amlwg sy'n tynnu ein sylw. Mae sicrhau bod eich llais yn cael ei glywed a bod eich profiad a'ch gwybodaeth o ysgolion yn cael eu hadlewyrchu yn hanfodol. Gwnewch yn siŵr mai un o'ch addunedau blwyddyn newydd yw helpu i lywio a chreu system gymwysterau fywiog a deinamig sy'n gyfoes, yn addas i'r diben ac a fydd o fudd mawr i’n pobl ifanc yn y dyfodol, gan eu helpu i lwyddo. Helpwch i wneud gwahaniaeth, mae'n bwysig!\nBeth am gymryd cam yn ôl a chofio'r dyddiau pan oeddech chi yn yr ysgol yn 16 oed! Mae amseroedd wedi newid – wel yn fy achos i, maent wedi yn sicr, ac er gwell!! Rydw i'n cofio arholiad ar ôl arholiad, a phetawn i wedi sefyll yr un arholiad fis yn ddiweddarach, fyddwn i wedi pasio? Rwy'n credu bod Cymwysterau Cymru yn dilyn y trywydd iawn gyda'i weledigaeth a'i egwyddorion. Mae'r amseru'n iawn ar gyfer newid ond mae angen iddo fod yn gytbwys ac yn gadarn. Rwy'n croesawu'r cyfle hwn i helpu i lunio'r dyfodol.\nFel llywodraethwyr sy'n gweithio gyda'r pennaeth, chi sy'n gyfrifol am sicrhau bod y cwricwlwm yn cael ei weithredu'n effeithiol. Y trafodaethau strategol hynny rydych wedi'u cael yng nghyfarfodydd y corff llywodraethu: beth sydd ei angen ar ddysgwyr i'w paratoi ar gyfer yr 21ain Ganrif?;  Pa ddulliau newydd sydd angen i ni eu hystyried?; Beth sy'n gweithio'n dda i ddysgwyr 16 oed ac ôl-16?; Sut mae canlyniadau eleni yn cymharu â chanlyniadau blynyddoedd blaenorol? Sut maen nhw'n cymharu â Safonau Cenedlaethol?; y drafodaeth ar y continwwm o'r cynradd i'r uwchradd: Rhai enghreifftiau yn unig yw’r rhain, y bydd pob un ohonynt yn helpu i lunio sylwadau defnyddiol ar gyfer eich ymateb. Gan ddymuno blwyddyn newydd dda i bob un ohonoch.


Pwy Ydym Ni | Cymdeithas Hanes Teuluoedd Gwynedd\nSefydlwyd y Gymdeithas ym 1980 i ddod â'r llu o bobl sydd â diddordeb yn hanes teulu ynghyd. Mae'n darparu ar gyfer y rhai sydd â llinach Gwynedd, ac rydym yn hapus i helpu, os yn bosibl, y rhai sydd angen cymorth yn eu hymchwil.\nNodau'r Gymdeithas yw:\nMeithrin diddordeb yn hanes teulu a chynorthwyo cynnydd newydd-ddyfodiaid i'r Gymdeithas.\nCyhoeddi cyfnodolyn “Gwreiddiau Gwynedd Roots” ddwywaith y flwyddyn fel ffordd o gyfnewid newyddion a gwybodaeth ac ehangu gwybodaeth am gofnodion achyddol.\nTrawsgrifio a mynegeio cofnodion plwyf a ffurflenni cyfrifiad, a chofnodi arysgrifau coffa, yn enwedig mewn mynwentydd sydd dan fygythiad.\nHyrwyddo er budd ac addysg y cyhoedd astudiaeth achau, herodraeth, hanes lleol a theuluol yn hen siroedd Ynys Môn, Caernarfon, a Meirionnydd (Merioneth).\nEin nod gyda'r wefan hon yw dod â gwybodaeth ynghyd ar gyfer aelodau a rhai nad ydynt yn aelodau sy'n ymchwilio i hanes teulu Gwynedd. Er ein bod yn gobeithio y bydd unrhyw rai nad ydynt yn aelodau yn gweld y budd o ymuno â ni.\nOs oes angen rhagor o wybodaeth arnoch am waith y Gymdeithas, cysylltwch â ni - ysgrifennydd@chtgwyneddfhs.cymru\nByddem yn falch o'ch helpu.\nMae cyhoeddiadau’r Gymdeithas, yr ychwanegir atynt yn gyson, ar werth i aelodau a rhai nad ydynt yn aelodau, yn ogystal ag i lyfrgelloedd a chymdeithasau eraill. Maent yn cynnwys bedyddiadau, claddedigaethau, gwybodaeth cyfrifiad a mynegeion priodas. Yn ogystal, cyhoeddir arysgrifau coffa gyda mynegai llawn, cynlluniau a gwybodaeth ychwanegol, gyda nodiadau ychwanegol ar gyfer darllenwyr nad ydynt yn siarad Cymraeg. Cyhoeddir y rhain i gyd mewn llyfrynnau A4. Gwelwch ein siop.\nMae'r Gymdeithas yn cyhoeddi cylchgrawn swyddogol, Gwreiddiau Gwynedd Roots. Mae'n llawn newyddion ac erthyglau ac yn cael ei ddosbarthu am ddim i aelodau ddwywaith y flwyddyn yn y gwanwyn a'r hydref. Anogir aelodau i gyflwyno erthyglau i'r Golygydd yn Gymraeg neu yn Saesneg (rhoddir crynodeb Saesneg i'r rhai a gyhoeddir yn Gymraeg).\nRydym yn gymdeithas weithgar iawn, gyda changhennau yn Arfon, Dwyfor, Meirionnydd, Conwy, Ynys Môn a Bangor ac yn ddiweddar rydym wedi sefydlu cangen Zoom newydd. Yn ogystal, mae gennym Grŵp Facebook hynod o brysur gydag aelodau o Wynedd, yr ardal gyfagos a ledled y DU yn ogystal â ledled y byd yn rhannu gwybodaeth ddefnyddiol a helpu ein gilydd gyda'u hymchwil. Cyhoeddir diweddariadau gan y Gymdeithas ar y grŵp hefyd.\nMae gan bob un o'n canghennau raglen o gyfarfodydd gyda sgyrsiau ar ystod eang o bynciau. Tra bod aelodau'n tueddu i ymweld â'u cangen leol, mae croeso iddyn nhw ddod i unrhyw ddigwyddiad cangen. Nid yw’r cyfarfodydd hyn ar gau i aelodau gan ein bod yn falch iawn o groesawu pobl nad ydynt yn aelodau i sgyrsiau am rodd fach.\nMae Canolfan Adnoddau'r Gymdeithas wedi’i lleoli yn y Llyfrgell, Allt Pafiliwn, Caernarfon, ac mae croeso i aelodau bori yng nghasgliadau cyhoeddiadau a llyfrgelloedd y Gymdeithas ar y trydydd dydd Sadwrn yn y mis (ac eithrio mis Mai) rhwng dau a phump p.m. Ewch i'n tudalennau Adnoddau i weld gwybodaeth am lyfrau, llawysgrifau a deunyddiau eraill a allai fod o gymorth i'ch ymchwil.\nFel aelod o'r Gymdeithas mae gennych fynediad i:\n2 gopi bob blwyddyn o'n cyfnodolyn Gwreiddiau (A4 o ran maint ac yn llawn erthyglau diddorol yn Gymraeg a Saesneg). Gall aelodau gyhoeddi eu diddordebau teuluol yn y cyfnodolyn.\nCyfle i fynychu ein cyfarfodydd rhanbarthol a Zoom gyda rhaglen eang a diddorol o siaradwyr.\nMynediad i ardal “aelodau yn unig” ar wefan ein Cymdeithas sy’n caniatáu ichi gofrestru eich diddordebau chwilio hanes teulu a chyrchu rhestr o fuddiannau aelodau eraill. Gallwch gysylltu yn ddiogel ag aelodau eraill i drafod diddordebau trwy'r wefan.\nMynediad i ganolfan adnoddau'r gymdeithas yng Nghaernarfon ar agor unwaith y mis ar bnawn Sadwrn (heblaw am fis Mai) a pob nos Iau ddiwethaf y mis o Fedi i Ebrill, heblaw Rhagfyr. Yma gallwch gael gafael ar ein holl adnoddau a gofyn am gyngor gan swyddogion ac aelodau ar eich "waliau brics".\nI fynnu i 6 cais y flwyddyn am ddim i’n gwasanaeth chwilio. Gall aelodau roi'r enwau a'r dyddiadau hysbys i ni a byddwn yn chwilio am wybodaeth yn ein cyhoeddiadau, casgliadau llawysgrifau neu lyfrau. Mae hyn yn ddefnyddiol iawn i'r aelodau hynny nad ydynt yn gallu ymweld â'n canolfan adnoddau.\nA llawer mwy o fuddiannau eraill.


Prifysgol Bangor yn lansio Canolfan Gwerth Cymdeithasol newydd – Canolfan Economeg Iechyd a Gwerthuso Meddyginiaethau, Prifysgol Bangor\nRydym yn lansio'r Ganolfan Gwerth Cymdeithasol oherwydd y galw cynyddol sydd am atebolrwydd mewn sefydliadau cyhoeddus a'r trydydd sector, a'r angen i raglenni a ariennir ddangos 'tystiolaeth o effaith gymdeithasol'.\nBydd y digwyddiad yn disgrifio'r gwaith sydd ar y gweill gan y Ganolfan Gwerth Cymdeithasol, a bydd yn lansio partneriaeth gyda phroject 'Gogledd Cymru Well' Bwrdd Iechyd Prifysgol Betsi Cadwaladr.\nBen Carpenter (Prif Swyddog Gweithredol Social Value UK)\nEleri Lloyd (Rheolwr Gwerth Cymdeithasol, Mantell Gwynedd)\nGlynne Roberts, Cyfarwyddwr, Gogledd Cymru Well\nMae croeso i'r cyhoedd.\nAm fwy o wybodaeth ac i gadw lle\nDiben y Ganolfan yw cynnig cefnogaeth a hyfforddiant i sefydliadau lleol a rhanbarthol, a'u galluogi i gloriannu a chyfleu'r newidiadau cadarnhaol y maent yn eu creu yn eu cymunedau. Mae'r Ganolfan yn darparu fframwaith i sefydliadau ar gyfer mesur newid mewn ffyrdd sy'n berthnasol i'w rhanddeiliaid.\nMae'r Ganolfan yn defnyddio dulliau ansoddol, meintiol ac ariannol, i wneud dadansoddiad o werth cymdeithasol cadarn sy'n disgrifio sut mae newid yn cael ei greu ar gyfer y bobl sy'n elwa ar weithgareddau a rhaglenni a gyflwynir gan sefydliadau.


Pob plaid yn chwilio am arweinydd newydd? – Golwg360\n28 Mehefin 2018 am 09:00 Diweddarwyd am 17:19\nAm y tro cyntaf yn hanes datganoli, mae’n ymddangos bod pob un o brif bleidiau’r Cynulliad yn chwilio am arweinydd newydd.\nMae cyfeiriad y pleidiau yng Nghymru bron i gyd yn ansicr bellach gyda phob un, ac eithrio’r Democratiaid Rhyddfrydol, yn wynebu etholiad i ddewis unigolyn wrth y llyw.\nDydd Mercher [27 Mehefin], fe ddaeth y cyhoeddiad disymwth bod arweinydd y Ceidwadwyr, Andrew RT Davies, wedi ymddiswyddo.\nEr na chafwyd rheswm pam, roedd sïon bod newid yn y gwynt ers tro ac mae’n debyg mai sylwadau’r gwleidydd yn beirniadu cwmni Airbus am godi pryderon dros Brexit oedd yr hoelen olaf.\nYr arweinydd dros dro ac Aelod Cynulliad Preseli Penfro, Paul Davies, yw’r ffefryn i’w olynu, ond mae pobol o fewn y blaid wedi dweud bod angen arweinydd sydd o blaid Brexit, fel Andrew RT Davies, wrth y llyw.\nMae bellach ymgyrch ar Twitter i geisio cael Aelod Cynulliad Aberconwy, Janet Finch-Saunders, i redeg, gan ei bod o blith yr ychydig rhai yng ngrŵp y Ceidwadwyr Cymreig, sydd o blaid gadael yr Undeb Ewropeaidd.\nAc mae golwg360 yn deall bod yr AC wedi dweud wrth gynghorwyr Ceidwadol Conwy ei bod yn ystyried sefyll.\nEr nad oes gornest swyddogol yn rhengoedd Plaid Cymru eto, yn ôl rheolau’r blaid mae cyfle bob dwy flynedd i herio’r arweinydd presennol.\nMae’n golygu bod ffenest bellach ar agor i unrhyw un o 10 Aelod Cynulliad y blaid ddweud eu bod am wynebu Leanne Wood mewn cystadleuaeth.\nMae pwysau aruthrol ar Adam Price, AC Dwyrain Caerfyrddin a Dinefwr, a Rhun ap Iorwerth, AC Môn, i wneud hynny, gyda phwyllgorau etholaethau’r ddau yn eu henwebu.\nOnd dydy’r naill na’r llall ddim wedi ddweud yn swyddogol eto bod nhw’n bwriadu herio Leanne Wood.\nMae’r cloc yn ticio, gyda llai nag wythnos i’r ddau ddod at benderfyniad, gan fod y cyfnod enwebu yn cau dydd Mercher nesaf, 4 Gorffennaf.\nPrin fydd y bobol sy’n synnu erbyn hyn ond mae newid ar droed unwaith eto yng ngrŵp UKIP yn y Cynulliad.\nBydd aelodau’r blaid yn ethol arweinydd newydd erbyn diwedd mis Gorffennaf, wedi i un garfan o ACau’r grŵp gefnu ar Neil Hamilton a phenderfynu eu bod nhw am i Caroline Jones eu harwain yn ei le.\nAc er ei fod wedi cefnogi Neil Hamilton yn y gorffennol, mae’r Aelod Cynulliad, Gareth Bennett, sydd eisiau diddymu’r Cynulliad a thorri nôl ar wariant cyhoeddus ar y Gymraeg, wedi dweud ei fod hefyd eisiau arwain UKIP Cymru.\nHyd yn hyn, dim ond y ddau yna sydd wedi dweud eu bod yn sefyll – dydy Caroline Jones, sy’n arwain y blaid ar hyn o bryd, ddim wedi cadarnhau eto os ydy hi’n bwriadu mynd amdani.\nBydd gan Gymru Brif Weinidog newydd erbyn diwedd y flwyddyn, wrth i Lafur Cymru wynebu etholiad am olynydd Carwyn Jones.\nYr Ysgrifennydd Cyllid, Mark Drakeford, yw’r unig un yn y ras hyd yn hyn ond mae llawer o fewn rhengoedd y blaid yn ysu i’w ymuno, er nad oes ganddyn nhw’r niferoedd digonol o enwebiadau eto.\nMae’r rhestr yn cynnwys yr Ysgrifennydd Iechyd, Vaughan Gething, Gweinidog y Gymraeg, Eluned Morgan, Gweinidog Gwasanaethau Cymdeithasol, Huw Irranca-Davies a’r Cwnsler Cyffredinol, Jeremy Miles.\nBydd gornest Llafur Cymru yn digwydd yn yr hydref, ac mae’n bosibl y bydd yr holl wrthbleidiau wedi ethol arweinwyr newydd yn y cyfamser.


Myfyriwr Cerbydau Modur yn ennill Rownd Derfynol Cymru - Coleg Cambria\nMyfyriwr Cerbydau Modur yn ennill Rownd Derfynol Cymru\nMae Jack Walker, sy’n fyfyriwr cerbydau modur yng Ngholeg Cambria, yn dathlu ar ôl ennill y safle cyntaf yng nghystadleuaeth derfynol Sgiliau Cerbydau Modur Cymru Gyfan.\nMae’r rownd derfynol, a gynhaliwyd ar safle Glannau Dyfrdwy y coleg, yn rhan o nifer fawr o gystadlaethau sgiliau, mewn nifer o feysydd, sy’n cynnig cyfle i fyfyrwyr, hyfforddeion a phrentisiaid yng Nghymru, i herio, meincnodi a gwella’u sgiliau. Bydd yr enillwyr yn cael cyfle i gystadlu mewn cystadlaethau WorldSkills yn genedlaethol trwy Brydain gyfan ac yn rhyngwladol.\nRoedd Jack Walker, sy’n fyfyriwr 19 oed ar safle Glannau Dyfrdwy, wrth ei fodd gyda chanlyniad y digwyddiad hynod o heriol hwn. Dywedodd:\n“Mae’r wythnosau o hyfforddiant a chymorth a ges i gan fy nghyflogwyr, tiwtoriaid ac aseswyr wedi gwneud gwahaniaeth go iawn, gan wella fy hyder, fy sgiliau a’m gwybodaeth ymarferol. Rydw i’n gobeithio symud ymlaen rŵan at ddigwyddiadau WorldSkills”.\nDywedodd Marshall Clayton, Dirprwy Gyfarwyddwr Peirianneg Coleg Cambria:\n“Hoffem longyfarch Jack ar ei lwyddiant ysgubol. “Roedd y safon yn hynod o uchel eleni. Cafwyd perfformiad rhagorol gan bob un o’r cystadleuwyr. Cafodd y gystadleuaeth ei beirniadu am y tro cyntaf gan arbenigwyr allanol o fyd diwydiant a oedd yn cynnwys perchnogion garejys a meistr dechnegwyr cerbydau modur ; ac roeddent yn canmol pob cystadleuydd yn fawr”.


Archifau Rhagfyr 2012\nVaughan Roderick | 09:29, Dydd Gwener, 21 Rhagfyr 2012\n"Tinsel ar y goeden... seren yn y nen..."\nFe ddylwn i fod mewn hwyliau da Nadoligaidd - yn edrych ymlaen at frêc bach o'r gwaith ac ychydig o loddesta.\nDydw i ddim. Rwy'n flin. Rwy'n grac. Rwy'n wynad.\nYr "Office for National Statistics" sy'n gyfrifol am fy nhymer. Gwnâi ddim boddran cyfieithu'r teitl. Wedi'r cyfan dyw nhw ddim yn trafferthu gwneud.\nRhyw chwe mis yn ôl cefais lythyr gan yr asiantaeth yn gofyn i mi gymryd rhan yn y "Labour Force Survey". Esboniwyd bod yr astudiaeth hon yn ail yn unig i'r Cyfrifiad o safbwynt pwysigrwydd y gwaith ac oherwydd hynny bod yn rhaid cael cyfweliad wyneb yn wyneb. Doedd llenwi ffurflen ddim yn ddigon da.\nRoedd y llythyr yn uniaith Saesneg. Atebais yn ddigon cwrtais gan ddweud fy mod yn ddigon parod i gymryd rhan yn yr ymchwil ond fy mod yn dymuno gwneud hynny yn Gymraeg. Ces i ddim ateb.\nRhai wythnosau'n ddiweddarach ymddangosodd rywun ar stepen drws fy nghartref gan ddweud ei fod yn cynrychioli'r asiantaeth a'i fod yn dymuno fy holi ar gyfer yr astudiaeth.\nRoedd y gweithiwr yn ddi-gymraeg. Brathais fy nhafod ac esbonio'n gwrtais yn Saesneg fy mod yn dymuno cael fy holi yn Gymraeg. Dywedodd y byddai'n gweld os oedd hynny'n bosib.\nRhai wythnosau'n ddiweddarach cefais alwad ffôn gan un o weithwyr yr asiantaeth oedd yn medru'r Gymraeg. Ymddengys fod yr angen i gael fy holi "wyneb yn wyneb" wedi diflannu. Fe fyddai ymateb dros y ffon yn ddigonol.\nDyna ddigwyddodd. Roedd y swyddog yn ddyn dymunol a'i Gymraeg yn ddigon pert - ond roedd hi'n gwbl amlwg ei fod yn cyfieithu'r holiadur off top ei ben ac yn ei llenwi yn Saesneg. Doeddwn i ddim yn hapus ond fel 'na mae bywyd weithiau.\nTan ddoe. Ddoe derbyniais lythyr arall gan yr asiantaeth yn gofyn i mi gymryd rhan mewn "follow-up survey". Unwaith yn rhagor roedd y llythyr yn uniaith Saesneg.\nDigon yw digon. Rwyf wedi cael llond bol. Rwyf wedi alaru ar eich deddfau iaith, eich byrddau, eich cynlluniau iaith, eich comisiynwyr a'ch safonau!\nY cyfan rwy'n dymuno ei gael yw tipyn o gwrteisi a thipyn o barch. Oes rhaid mynd trwy hyn bob tro?\nYdy hi'n anodd?\nY Cyfri Olaf\nVaughan Roderick | 14:49, Dydd Mawrth, 18 Rhagfyr 2012\nDiolch i bawb wnaeth ymateb i'r post ynghylch y Cyfrifiad.\nRwy'n ymddiheuro i bawb wnaeth orfod aros cyn i'w sylwadau ymddangos. Mae gen i ychydig o newyddion da ynghylch hynny. Yn y flwyddyn newydd fe fyddwn yn symud i system o ôl-gymedroli sy'n golygu y bydd eich sylwadau yn ymddangos yn syth. Fe ddylai hynny fod yn haws i chi ac mae'n sicr o fod yn llawer haws i fi!\nRwyf am ddychwelyd at y Cyfrifiad yn y post hwn oherwydd un ystadegyn na chafodd llawer o sylw. Y 19% sy'n gallu siarad yr iaith a'r is-set o 14.65% sy'n gallu ei siarad, ei darllen a'i hysgrifennu oedd yn hawlio'r pennawdau - ac yn haeddiannol felly.\nYr ystadegyn gafodd ei anwybyddu oedd yr un ynghylch y nifer sy'n gallu deall Cymraeg llafar ond dim yn gallu ei siarad. Rhwng 2001 a 2011 cafwyd cynnydd bychan ym maint y grŵp yma o 4.9% o'r boblogaeth i 5.3%.\nNawr mae synnwyr cyffredin yn awgrymu bod y rhain yn bobol a allai fod yn allweddol i ddyfodol y Gymraeg. Cymaint haws yw gloywi iaith na'i dysgu o'r dechrau.\nPwy felly yw'r bobol yma? Wel, ac eithrio plant meithrin mae'r ffigyrau'n rhyfeddol o gyson o safbwynt grŵp oedran gan amrywio rhwng 4.9% (75+) a 5.7% (45-64). Yn ddaearyddol mae 'na fwy o amrywiaeth. Dim ond 2.2% yn dweud eu bod yn deall Cymraeg llafar yng Nghasnewydd a Blaenau Gwent. Roedd dros ddeg y cant o bobol Sir Gaerfyrddin (11.7%) a Sir Fôn (10.7%) yn dweud ei bod yn deall ond dim yn siarad Cymraeg.\nNawr fe fydd presenoldeb Sir Gar ar frig y rhestr yn canu cloch i newyddiadurwyr Cymraeg sydd wedi gweithio yn y gorllewinl. Yn y sir honno ac yn fwyaf arbennig yn Nyffryn Aman y mae rhyw un yn debyg o wynebu'r profiad o bobol yn gwrthod cael eu cyfweld oherwydd safon eu Cymraeg.\nMae hi fel pe bai 'na rhyw gymhlethdod israddoldeb dwfn yn bodoli ynghylch safonau iaith bersonol a thafodiaith yr ardal. Dyw hi ddim yn syndod efallai bod Dyffryn Aman yn un o'r ychydig ardaloedd lle mae methiant rhieni i drosglwyddo'r iaith i'w plant o hyd yn ffactor yn nirywiad y Gymraeg.\nDydw i ddim yn dweud unrhyw beth newydd iawn yn fan hyn. Pwrpas S4C wrth leoli "Heno" yn Abertawe i ddechrau ac yna yn Llanelli oedd ceisio cyrraedd y gynulleidfa hon. Mae'n broblem barhaus ac mae angen meddwl o ddifri yn ei chylch. Does 'na ddim atebion hawdd nac amlwg - ond efallai bod a wnelo natur y ddarpariaeth addysg uwchradd yn y cylch rywbeth a'r peth.\nRwyf am sôn am un grŵp arall cyn cloi sef y 73.3% o boblogaeth Cymru sydd heb unrhyw sgiliau yn y Gymraeg o gwbl. Roeddwn i ymhlith rhai ohonyn nhw mewn gwasanaeth carolau dros y Sul.\nRoedd y gwasanaeth yn ddwyieithog ond yn Saesneg yr oedd bron y cyfan o'r sgwrsio cyn ac ar ôl y gwasanaeth. Digwyddodd rhywbeth rhyfedd iawn ar ddiwedd yr oedfa. Gwahoddwyd aelodau'r gynulleidfa i adrodd Gweddi'r Arglwydd ym mha bynnag iaith yr oeddent yn dymuno. Clywais i neb yn adrodd cyfieithiad Cymraeg 1988 nac un o'r fersiynau Saesneg ychwaith. Rhythmau Pader William Morgan oedd yn llenwi'r capel.\nMae dyn yn teimlo mewn ambell i ardal yng Nghymru bod 'na ryw swîts cudd yn rhywle a fyddai'n gallu newid iaith ardal yn ôl i'r Gymraeg dros nos.\nMae'n bosib mai'r gwaddol yna o Gymreictod sy'n gyfrifol am y ffaith bod addysg Gymraeg wedi tyfu'n gynt yn rhannau o'r de-ddwyrain nac mewn ardaloedd eraill wedi eu Seisnigo. Ta beth am hynny roedd y profiad yn fodd i godi calon ar ddiwedd wythnos ddigon llwm.\nVaughan Roderick | 09:59, Dydd Gwener, 14 Rhagfyr 2012\nMae hi wedi bod yn wythnos brysur rhwng y Cyfrifiad a phopeth arall. Rwy'n cymryd eich bod wedi clywed neu weld hen ddigon o fy nadansoddi i ynghylch y Cyfrifiad dros y dyddiau diwethaf ond mae gen i ambell i bwynt ychwanegol i wneud.\nNodwedd fwyaf amlwg y cyfrifiad eleni oedd nad oedd y cynnydd bychan yn nifer siaradwyr ifanc y Gymraeg yn y dwyrain yn ddigon i wneud iawn am golledion y broydd Cymraeg traddodiadol.\nDyw hynny ddim yn golygu bod twf addysg Gymraeg mewn ardaloedd di-gymraeg wedi arafu neu wedi methu mewn rhyw ffordd. Mae'r ysgolion yn dal i dyfu a rhai newydd yn agor bob blwyddyn. Gellir disgwyl i'r broses honno gyflymu wrth i ddyletswydd statudol gael ei gosod ar ysgwyddau cynghorau i fesur y galw o flaen llaw a darparu'n ddigonol.\nYr hyn wnaeth ddigwydd yn y dwyrain, mae'n ymddangos, oedd bod rhieni plant y sector addysg Saesneg yn fwy realistig am sgiliau ieithyddol eu plant.\nMae hynny'n codi cwestiwn difrifol wrth gwrs ynghylch safon dysgu'r Gymraeg yn y sector Saesneg. Oni ddylai pob plentyn 16 oedd bod a'r gallu i gynnal sgwrs syml yn y Gymraeg erbyn hyn? Beth ar y ddaear sy'n mynd ymlaen yn y gwersi 'Cymraeg' os mai'r ateb mwyaf tebygol i gyfarchiad Cymraeg yw "is that Welsh?"\nMae 'na broblemau yn yr ysgolion Cymraeg hefyd, problemau ynglŷn â'r defnydd o'r Gymraeg y tu allan i'r dosbarth ac ar ôl gadael ysgol. Pe bai'r Gymraeg yn gadarn yn y Gorllewin fe fyddai'n bosib byw gyda'r problemau hynny, gan gymryd y rheiny oedd yn defnyddio'r iaith ar ôl gadael ysgol fel bonws i'r iaith. Yn ffodus neu'n anffodus fedrwn ni ddim fforddio gwneud hynny.\nMae hynny'n dod â fi at sefyllfa yn y bröydd Cymraeg traddodiadol.\nY peth cyntaf i ddweud am y rhain yw bod y sefyllfa hyd yn oed yn waeth nac mae'n ymddangos ar y wyneb. Mae cyfundrefnau addysg yr ardaloedd hyn, yn enwedig rhai'r gogledd, yn llwyddo i sicrhau bod nifer sylweddol o blant mewnfudwyr yn gadael yr ysgol yn ddwyieithog. Canlyniad hynny yw bod y canran o siaradwyr Cymraeg sy'n ei siarad fel ail iaith yn cynyddu'n gyson. Mae'n bosib y gallai hynny arwain at newid ym mha iaith a ddefnyddir o ddydd i ddydd yn yr ardaloedd hyn os nad yw hi wedi gwneud hynny'n barod.\nYr ail bwynt sy gen i yw bod cynghorau yn gallu gwneud gwahaniaeth. Ydy hi'n syndod mai mewn sir oedd yn fodlon ystyried benthyg dros chwarter miliwn o bunnau i Eglwys Saesneg godi canolfan fowlio tra'n torri cyllidebau ei Mentrau Iaith y gwelwyd y cwymp mwyaf? Cewch chi farnu.\nBeth sydd i wneud felly? Wel, dyw hwn ddim yn gyfnod i anobeithio na llaesu dwylo. Fe fyddai'r sefyllfa heddiw llawer iawn yn waith pe bai pobol wedi gwneud hynny dros yr hanner canrif ddiwethaf.\nErbyn hyn mae gennym yng Nghymru'r grymoedd a'r pwerau i sicrhau dyfodol yr iaith. Mae sefyllfa'r Gymraeg llawer yn gryfach na'r ieithoedd Celtaidd eraill. Dyw eu caredigion nhw ddim am roi'r gorau i'w brwydrau. Pam ddylen ni?\nMae'r tŵls yn y bocs. Oes gan ein gwleidyddion yr ewyllys i'w defnyddio?\n1662 a 2012 - Erys yr Egwyddor\nVaughan Roderick | 08:25, Dydd Mawrth, 11 Rhagfyr 2012\nPa flynyddoedd y byddech chi yn eu henwi fel trobwyntiau yn hanes Cymru? 1282, 1536, 1914 a 1997 yw fy rhestr I. Mae 'na bosibiliadau eraill. Mae 1588, blwyddyn cyhoeddi Beibl William Morgan yn un ohonyn nhw a 1759 pan agorwyd gwaith haearn Dowlais yn un arall.\nGo brin y byddai 1662 yn uchel iawn ar restrau pobol y dyddiau hyn ond yn ôl yn nyddiau Victoria roedd hi'n cael ei hystyried yn flwyddyn ryfeddol o bwysig - y pwysicaf, o bosib, yn hanes y genedl fach hon.\n1662 oedd blwyddyn y "troi allan" pan gafodd 120 o weinidogion yng Nghymru eu diswyddo am wrthod cydymffurfio a sacramentau Eglwys Loegr. Y troi allan oedd cychwyn Anghydffurfiaeth yng Nghymru. Yr hyn yr oedd yr oedd yr Annibynwyr, Bedyddwyr, Presbyteriaid ac Undodiaid yn gwrthod cydymffurfio a hi oedd cyfraith gwlad sef Deddf Unffurfiaeth 1662. Dyna yw tarddiad y gair "Anghydffurfiwr".\nDoedd yr enwadau ddim wedi eu ffurfio ar y pryd. Roedd y Bedyddwyr, Annibynwyr ac Undodiaid o hyd yn addoli gyda'i gilydd ym Mlaencannaid. Roedd y rhwyg rhwng Gellionnen a Chwmllynfell degawdau i ffwrdd a doedd John Williams, Pantycelyn (tad William) dim eto wedi cefni ar Arminiaeth Cefnarthen er mwyn dyrchafu Calfiniaeth ym Nghlunypentan .\nRoedd diwinyddiaeth yr Anghydffurfwyr o hyd yn hyblyg a llawer o anghytundeb rhwng gwahanol garfannau. Yr hyn oedd yn eu huno oedd eu gwrthwynebiad chwyrn i unrhyw ymyrraeth gan y wladwriaeth yn eu credo na'u sacramentau.\nNawr mae un o'r enwadau a ffurfiwyd yn sgil y "troi allan" yn wynebu'r union fygythiad hwnnw - ymyrraeth cyfraith gwlad yn ei sacramentau.\nPriodasau hoyw yw asgwrn y gynnen. Mae 'na ddadleuon o blaid ac yn erbyn y rheiny a doeddwn i ddim yn synhwyro bod 'na fawr o alw am newid y drefn o bartneriaethau sifil nes I David Cameron godi'r peth.\nY pwynt sy gen i yw hwn. Fe fyddai caniatáu priodasau hoyw sifil tra'n gwahardd rhai crefyddol yn ymyrraeth uniongyrchol yn sacramentau'r Undodiaid ac eraill sy'n dymunou cynnal priodasau o'r fath. Dyw dweud y gallai Eglwys fendithio priodas sifil ddim yn ddigon. Os ydy priodasau hoyw mewn swyddfeydd corfrestru, gwestai a phlasdai yn gyfreithlon yna rhaid yw caniatáu I Eglwysi sy'n dymuno cynnal priodasau crefyddol wneud hynny.\nRwy'n sicr na fyddai'r rhai wnaeth gael eu troi allan yn 1662 yn gallu dychmygu'r fath beth a phriodas hoyw ac mae'n debyg y byddai'r syniad yn wrthun iddyn nhw. Ond yr un yw'r egwyddor.\nY prynhawn yma fe fydd Llywodraeth y Deyrnas Unedig yn gwneud datganiad ynglŷn â'i chynlluniau. Yn wreiddiol y bwriad oedd cyfreithloni priodasau hoyw sifil a pharhau i wahardd rhai crefyddol hyd yn oed mewn addoldai oedd yn dymuno eu cynnal. Mae 'na arwyddion y gallai hynny newid.\nBeth bynnag yw eu barn am briodasau how fe ddylai Anghydffurfwyr Cymru groesawi hynny. Rydym wedi bod yma o'r blaen!\nDiweddariad Mae'r Llywodraeth wedi cyhoeddi na fydd hi'n ymyrryd yn sacramentau eglwysi ac eithrio dwy - sef Eglwys Loegr a'r Eglwys yng Nghymru. Yn achos Eglwys Loegr gellid dadlau bod ei statws fel eglwys sefydledig yn ei gwneud hi'n eithriad. Mae'n ymddangos bod y Llywodraeth wedi anghofio bod yr Eglwys yng Nghymru wedi ei datgysylltu ac wedi colli ei statws sefydledig. Dyw hi ddim gwahanol i unrhyw enwad nac eglwys arall.\nVaughan Roderick | 11:58, Dydd Iau, 6 Rhagfyr 2012\nDoeddwn i ddim wedi bwcio gwyliau ta beth. Dyw'r peth o ddim ots i fi felly ond mae 'na ambell i wyneb pryderus o gwmpas y lle 'ma o glywed y bydd y Cynulliad mwy na thebyg yn ymgynnull am sesiwn frys wythnos nesaf. Cynhelir y sesiwn i drafod y rheoliadau ynghylch y lwfans treth cyngor - budd-dal sy'n cael ei ddatganoli o San Steffan i'r Cynulliad yng Nghymru ac awdurdodau lleol yn Lloegr.\nDerbyniodd aelodau'r Cynulliad y rheoliadau - dros dri chan tudalen ohonyn nhw am ychydig wedi chwech o'r gloch neithiwr. Munudau'n ddiweddarach gofynnwyd iddyn nhw bleidleisio i atal y rheolau sefydlog er mwyn eu cymeradwyo.\nDoedd dim dewis ond gwneud hynny yn ôl y gweinidog perthnasol Carl Sargeant am ei fod yn disgwyl derbyn "them nymbars" o Whitehall. Llusgo traed bwriadol oedd ar fai yn ôl y gwrthbleidiau. Roedd y ddadl yn un danbaid. Dyma hi.\nBeth aeth o le i'r llywodraeth, felly? Yn gyntaf er ei bod wedi ennill pleidlais Rhodri Glyn Thomas roedd grŵp Plaid Cymru wedi ei rhannu ac yn ail fe gwympodd del posib gyda'r Ceidwadwyr yn ddarnau. Yn ôl y Torïaid roedd cytundeb wedi ei gyrraedd ac fe newidiodd y Llywodraeth ei meddwl. Yn ôl ffynonellau Llafur roedd y Ceidwadwyr wedi cyflwyno rhestr siopa amherthnasol ac amhriodol. Nid oedd modd ei derbyn.\nBeth bynnag yw'r esboniad fe fydd ambell i aelod cynulliad yn gorfod siomi'r plant wythnos nesaf. Hei ho!\nVaughan Roderick | 11:27, Dydd Mawrth, 4 Rhagfyr 2012\nRoeddwn i lan yn Wrecsam ddoe yn gwneud un neu ddau o bethau. Un o'r rheiny oedd gweld arddangosfa "Celfyddyd a Diwydiant" ym Mhrifysgol Glyndŵr. Gweithiau celf o gasgliad preifat yr actor, Lindsay Evans, sy'n cael eu harddangos - lluniau o safleoedd a bywyd diwydiannol Cymru gan rai o'n hartistiaid amlycaf.\nMae'r lluniau'n gwerth eu gweld o safbwynt eu celf ond maen nhw hefyd yn dwyn i gof maint a grym diwydiannau trymion yr oes a fu. Trwy ddelwedd yn unig y mae gwerthfawrogi mawredd gweithfeydd fel Cyfarthfa a'r Tŷ Du heddiw. Dyna yw'r unig ffordd hefyd i ddwyn i gof tirwedd wenwynig gwaelod Cwm Tawe - ardal lle mae 'na elyrch ar yr afon ac mewn stadiwm y dyddiau hyn.\nGorchest fawr Awdurdod Datblygu Cymru oedd clirio ac adfer hen safleoedd diwydiannol. Fe wnaeth hynny llawer mwy i newid Cymru na rhai o'r buddsoddiadau tramor byrhoedlog yr oedd yr awdurdod yn gweithio mor galed i'w denu. Heddiw lle bu'r gweithiau haearn a chopr, y pyllau glo a'r mwynfeydd mae 'na dai, ffatrïoedd archfarchnadoedd a pharciau gwledig.\nEto i gyd mae cwestiwn yn fy nharo weithiau sef hwn - a gliriwyd gormod? Ai dileu'r cyfan oedd y peth iawn i wneud?\nOs ydych chi'n gyrru ar hyd Cwm Taf Bargod heddiw gallwch ddychmygu eich bod yng nghanol Sir Faesyfed. Does dim byd ar ôl i awgrymu bod hwn wedi bod yn un o gymoedd mwyaf hagr Cymru ar un adeg.\nMae'n hynod o bert - ond yn golygu llai rhywsut na Chwm Ystwyth gyda'i adfeilion yn dystion mud i greulondeb y pyllau plwm na'r tomenni gwastraff sy'n gofeb i ddiwydrwydd a dioddefaint y chwarelwyr llechi ym Mro Ffestiniog.\nTeimladau felly sy'n gyfrifol, dybiwn i, am y galwadau am "Amgueddfa Hanes y Bobol" yn y cymoedd a chofeb genedlaethol i lowyr Cymru. Ond sut fyddai Amgueddfa'r Bobol yn rhagori ar Bwll Mawr Blaenafon - a beth yw'r gwahaniaeth rhwng "pobol" yr amgueddfa newydd a "gwerin" Sain Ffagan? O safbwynt cofeb a allai unrhyw beth fod hanner mor drawiadol â'r cawr sy'n tystio yn Six Bells?\nOnd efallai ein bod yn ceisio gwneud yn iawn yn fan hyn am fethiant mewn maes arall - methiant rhieni ac athrawon i gyflwyno stori ein gwlad i'n plant.\nRhyw fis yn ôl cyhoeddodd Leighton Andrews ei fod am gynnal adolygiad o'r ffordd y mae Hanes Cymru yn cael ei dysgu yn yr ysgolion. Gofynnwyd i Dr Elin Jones gadeirio grŵp gorchwyl a gorffen i astudio sut mae sicrhau bod disgyblion yn dod "yn gyfarwydd â'u syniad eu hunain o 'Gymreictod' ac i fagu mwy o deimlad o berthyn i'w cymuned leol a'u gwlad."\nMae cael hynny'n iawn yn bwysicach nac unrhyw gofeb neu amgueddfa, dybiwn i a dysgu plant am hen bethau anghofiedig eu bröydd eu hun yw'r ffordd orau i ddechrau.\n« Tachwedd 2012 | | Ionawr 2013 »